
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης τεσσάρων (4) στρεμμάτων και πε- 
ντακοσίων (500) τετρ. μέτρων στη θέση «Τρανός Λόγγος» της 
Κοινότητας Αλφειούσας του Νομού Ηλείας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αναγνώριση ως προϋφισταμένης του 1923 της παρόδου Ασημ. Φω- 
τήλα 153 στο σχέδιο πόλεως Πατρών Ν. Αχαΐας. 2 

Τροποποίηση του ρυμοτομικού σχεδίου της πόλης Καβάλας στην 
οδό Δαναών, Φ.Π. 16. 3 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1969 (1) 

Κήρυξη αναδασωτέας έκτασης τεσσάρων (4) στρεμμάτων και πεντακο- 
σίων (500) τετρ. μέτρων στη θέση «Τρανός Λόγγος» της Κοινότητας 
Αλφειούσας του Νομού Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις για διοικητική αποκέντρωση, και την 5651/85 
απόφαση Νομ. Ηλείας «περί παροχής εξουσιοδοτήσεως στους Πρ/νους 
των Υπηρ. υπογράφειν «με εντολή Νομάρχη» αποφάσεις κ.λπ.». 

2. Τις διατάξεις του άρθρου 117 παρ. 3 του Συντάγματος της χώ¬ 
ρας. 


3. Τις διατάξεις του Ν. 998/1979 «Περί προστασίας των δασών 
κ.λπ.» και ειδικότερα: 

α) του άρθρου 41 παρ. 1 

β) του άρθρου 38 παρ. 1. 

4. Τις διαταγές του Υπουργείου Γεωργίας: 160417/1180/6.7.80, 
18247/3049/24.9.80, 141823/24.2.83. 

5 . Την ΑΠ.3024/22.7.92 πρόταση του Δασαρχείου Ολυμπίας για 
κήρυξη της δασεκτάσεως που αναφέρεται στο θέμα, ως αναδασωτέας, 
διότι η δασική βλάστηση που την κάλυπτε καταστράφηκε από εκχέρ- 
σωση τον Φεβρουάριο του 1992 από τον Παναγιώτη Αντωνόπουλο του 
Μιλτ., κατοίκου Αλφειούσας και επιβάλλεται η εκ νέου δάσωσή της, 
αποφασίζουμε: 

Κηρύσσουμε αναδασωτέα με σκοπό την επαναδημιουργία, με φυσική 
αναγέννηση, της δασικής βλάστησης που καταστράφηκε με εκχέρσωση 
τον Φεβρουάριο του 1992 από τον Παναγιώτη Αντωνόπουλο του 
Μιλτ., κατοίκου Αλφειούσας τη δημόσια δασική έκταση εμβαδού τεσσά¬ 
ρων (4) στρεμμάτων και πεντακοσίων (500) τετρ. μέτρων στη θέση 
«Τρανός Λόγγος» της Κοινότητας Αλφειούσας του Νομού Ηλείας. 
Προσδιορίζεται από τα στοιχεία (ΑΒΓΔΕΖΗΘΙΚΛΑ) και έχει όρια: 

Ανατολικά: Με αγρό ίδιου και συνέχεια σταφιδάμπελος. 

Δυτικά: Με δημόσιο δάσος χαλ. πεύκης. 

Βόρεια: Με δημόσιο δάσος χαλ. πεύκης. 

Νότια: Με δημόσιο δάσος χαλ. πεύκης και αγρό ίδιου (Παν. Αντωνο- 
πούλου), 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πύργος, 10 Αυγούστου 1992 

Ο Νομάρχης κ.α.α. 

ΠΑΝΑΓΙΩΤΗΣ ΣΚΟΥΡΑΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. X 8563 (2) 

Αναγνώριση ως προϋφισταμένης του 1923 της παρόδου Ασημ. Φω- 
τήλα 153 στο σχέδιο πόλεως Πατρών Ν. Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκεντρώσεως 
και τις ίδιες του από 28.6.55 Β.Δ. «περί εξαιρέσεως από της αρμοδιό- 
τητος των Νομαρχών μερικών αντικειμένων αρμοδιότητος του 
ΥΠ.Δ.Ε.». 

2. Τις διατάξεις του 532/70 Ν.Δ. περί συμπληρώσεως των διατά¬ 
ξεων «περί διοικητικής αποκεντρώσεως». 

3. Τις διατάξεις του Β.Δ. 712/70. 

4. Τις διατάξεις της παρ. 2 άρθρου .4 του Ν. 1232/82 «για επανα¬ 
φορά σε ισχύ τροποποίηση και συμπλήρωση των διατάξεων του Ν.Δ. 
4352/64 και άλλες διατάξεις». 

5. Τις διατάξεις του Ν. 1032/80 περί συστάσεως Υπουργείου 
Χ.Ο.Π. 

6. Τις 13905/121/26.4.82 και 24712/1248/21.6.82 κοινές 


αποφάσεις των Υπουργών Προεδρίας και ΧΟΠ. 

7. Τις διατάξεις του από 17.7.1923 Ν.Δ. «περί σχεδίων πόλεων». 

8. Το φάκελλο των δικ/κών που σχηματίσθηκε για το θέμα και ιδιαί¬ 
τερα το τοπογρ. διάγραμμα κλ. 1:200 της Αρχ/νος Μηχ/κού Στα¬ 
μπούλη Ιωάννας. 

9. Τη X 7034/92 εισήγηση του Προϊσταμένου Τμήματος Πολεοδο¬ 
μίας στο ΣΧΟΠ Νομαρχίας Αχαΐας. 

10. Τη γνώμη του ΣΧΟΠ Ν. Αχαΐας, που διατυπώνεται στο 14ο/ 
27.7.92 απόσπασμα πρακτικών. 

11. Τη X 8448/84 απόφαση Νομάρχη, αποφασίζουμε: 

Χαρακτηρίζουμε σαν προϋφιστάμενη του έτους 1923 την πάρ. Ασημ. 
Φωτήλα 153 του σχεδίου πόλεως Πατρών και καθορίζουμε οικοδ. 
γραμμές τις κόκκινες συνεχείς γραμμές που σχεδιάστηκαν και περιγρά- 
φονται με στοιχεία στο τοπογρ. διάγραμμα με κλ. 1:200 της Αρχ/νος 
Μηχ/κού Σταμπούλη Ιωάννας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 30 Ιουλίου 1992 

Με εντολή Νομάρχη 
Ο Προϊστάμενος Πολεοδομίας 
ΠΑΝΑΓ. ΓΟΥΝΑΡΟΠΟΥΛΟΣ 

Αριθ. 8927/οικ. (3) 

Τροποποίηση του ρυμοτομικού σχεδίου της πόλης Καβάλας στην οδό 
Δαναών, Φ.Π. 16. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Το Ν.Δ. της 17.7.1923 «περί σχεδίων πόλεων και κωμών του 
Κράτους», όπως τροποποιήθηκε και συμπληρώθηκε μέχρι σήμερα. 

2. Το Ν.Δ. 1018/1971 και τον Α.Ν. 314/1968, όπως τροποποιή¬ 
θηκε και συμπληρώθηκε μέχρι σήμερα. 

3. Το Π.Δ. 183/9.5.1986 (ΦΕΚ 70/Α'/5.6.1986) έγκριση τρο¬ 
ποποιήσεων σχεδίων πόλεων και καθορισμός όρων δόμησης από τους 
Νομάρχες. 

4. Την 2518/7.3.89 (ΦΕΚ 163/Δ’/17.3.1989) απόφαση του Νο¬ 


μάρχη Καβάλας για την αναθεώρηση του σχεδίου της πόλης Καβάλας. 

5. Την αριθ. 74/90 και 321/91 απόφαση του Δημ. Συμβουλίου. 

6. Την αριθ. 18/166/6.4.1992 γνωμοδότηση του Συμβ. Χ.Ο.Π. 
Ν. Καβάλας, αποφασίζουμε: 

1. Εγκρίνεται η τροποποίηση του εγκεκριμένου σχεδίου της πόλης 
Καβάλας στην οδό Δαναών, όπως φαίνεται στο συνημμένο στην από¬ 
φαση διάγραμμα, που θεωρήθηκε από τον Προϊστάμενο του ΤΠ και ΠΕ 
Ν. Καβάλας. 

2. Η απόφαση αυτή με το διάγραμμα να δημοσιευθεί στην Εφημερίδα 
της Κυβερνήσεως και ισχύει από την ημέρα της δημοσίευσης. 

Καβάλα, 30 Ιουλίου 1992 
Ο Νομάρχης 

ΑΘΑΝΑΣΙΟΣ ΠΑΡΤΑΛΗΣ 




















